30.8.2014. Službeni list Europske unije L 259/23 ODLUKE PROVEDBENA ODLUKA KOMISIJE od 28. kolovoza 2014. o izmjeni Priloga Provedbenoj odluci 2014/178/EU u pogledu područja na koja se primjenjuju ogra- ničenja zbog afričke svinjske kuge u određenim državama članicama (priopćeno pod brojem dokumenta C(2014) 6169) (Tekst značajan za EGP) (2014/637/EU) EUROPSKA KOMISIJA, uzimajući u obzir Ugovor o funkcioniranju Europske unije, uzimajući u obzir Direktivu Vijeća 89/662/EEZ od 11. prosinca 1989. o veterinarskim pregledima u trgovini unutar Zajednice u cilju uspostave unutarnjeg tržišta ('), a posebno njezin članak 9. stavak 4., uzimajući u obzir Direktivu Vijeća 90/425/EEZ od 26. lipnja 1990. o veterinarskim i zootehničkim pregledima koji se primjenjuju u trgovini određenim živim životinjama i proizvodima unutar Zajednice u cilju uspostave unutarnjeg tržišta (*), a posebno njezin članak 10. stavak 4., uzimajući u obzir Direktivu Vijeća 2002/99/EZ od 16. prosinca 2002. o utvrđivanju zdravstvenih pravila za životinje kojima se uređuje proizvodnja, prerada, stavljanje u promet i unošenje proizvoda životinjskog podrijetla namijenjenih prehrani ljudi (*), a posebno njezin članak 4. stavak 3., budući da: (1) — Provedbenom odlukom Komisije 2014/178/EU (“) utvrđuju se mjere kontrole zdravlja životinja povezane s afričkom svinjskom kugom u određenim državama članicama. U Prilogu toj Odluci utvrđuju se i popisuju odre- dena područja razvrstana prema razini rizika s obzirom na epidemiološku situaciju. Taj popis uključuje određene dijelove Estonije, Italije, Latvije, Litve i Poljske. (2) — Od početka kolovoza 2014. prijavljeno je nekoliko novih slučajeva izbijanja bolesti kod domaćih svinja u blizini latvijske granice s trećim zemljama kao i u blizini granice s Estonijom. Slučajevi kod divljih svinja otkriveni su u Latviji u područjima koja su trenutačno izvan područja primjene Provedbene odluke 2014/178/EU. Uz to, od početka kolovoza 2014. zabilježeno je nekoliko novih slučajeva izbijanja bolesti kod domaćih svinja u Litvi i Polj- skoj. Broj, veličina i lokacija slučajeva izbijanja bolesti ukazuju na promjenu u rasprostranjenosti bolesti. (3) — U procjeni rizika koji predstavlja situacija u pogledu zdravlja životinja u Latviji, Litvi, Poljskoj i susjednim trećim zemljama potrebno je uzeti u obzir razvoj trenutačne epidemiološke situacije. Kako bi se usmjerile mjere kontrole zdravlja životinja, spriječilo širenje afričke svinjske kuge i nepotrebno ometanje trgovine unutar Unije te izbjeglo da treće zemlje uvedu neopravdane prepreke trgovini, popis Unije koji sadržava područja obuhvaćena mjerama kontrole zdravlja životinja iz Provedbene odluke 2014/178/EU potrebno je izmijeniti kako bi se uzelo u obzir sadašnju situaciju zdravlja životinja u pogledu te bolesti u Latviji, Litvi, Poljskoj i susjednim trećim zemljama. (4 Stoga je potrebno zamijeniti Prilog Provedbenoj odluci 2014/178/EU kako bi se uključila odgovarajuća područja u Estoniji, Latviji, Litvi i Poljskoj. (!) SLL 395, 30.12.1989., str. 13. () SLL 224,18.8.1990., str. 29. () SLL 18,23.1.2003., str. 11. (*) Provedbena odluka Komisije 2014/178/EU od 27. ožujka 2014. o mjerama kontrole zdravlja životinja u pogledu afričke svinjske kuge u određenim državama članicama (SL L 95, 29.3.2014., str. 47.).